Harith Zazman

Harith Zazman (lahir Mohamad Harith Saifuzzaman; 30 Jun 1994) ialah seorang penyanyi dan personaliti media sosial lelaki Malaysia. Beliau meraih kejayaan komersial menerusi lagu Cute (Stop Lah Being So Cute) bersama MFMF dan Loca B. Harith juga ialah pengasas syarikat kandungan, Sterk Production.

Kerjaya
Pada 18 Jun 2020, Harith melancarkan single pertamanya bertajuk "Stop Lah Being So Cute" dengan menampilkan kumpulan penulisan lagu dan penerbit rakaman, MFMF dan penyanyi rap, Loca B. Single ini menjadi kejayaan komersial apabila ia berjaya meraih 2.3 juta tontonan di YouTube. Proses penerbitan lagu itu tercetus apabila Harith mendapat idea untuk lagu itu dari seorang gadis comel. Ia dirakamkan tidak sampai 10 minit.

Kehidupan peribadi
Harith mendapat pendidikan di Sekolah Menengah Kebangsaan Seksyen 5 Wangsa Maju, kemudian melanjutkan pelajaran dalam bidang pengajian filem di Universiti Teknologi MARA (UiTM). Beliau berkahwin dengan model, Nuramalina Ghakaskhah (yang 2 tahun lebih tua daripadanya) pada 13 Mac 2021 selepas sekian lama berkenalan di Instagram. Pasangan ini melangsungkan perkahwinan mereka pada 28 Ogos 2021.

Beliau dikurniakan seorang anak lelaki, Farrel Ali.

Diskografi
+Single Tajuk Tahun "Stop Lah So Being Cute" (bersama MFMF & Loca B) 2020 "Tak Tahu" (bersama MFMF & TUJULOCA) "Shut Up"  2021 "Alamak" (bersama Sophia Liana) 2022

 Anugerah dan pencalonan 
 Tahun Anugerah Kategori Penerima/Karya tercalon Keputusan 2021 Anugerah Bintang Popular Berita Harian ke-34 Artis Baharu Lelaki Popular Dirinya sendiri 

Rujukan

Pautan luar


Kategori:Kelahiran 1994
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi lelaki Malaysia
Kategori:Alumni Universiti Teknologi MARA